钦定古今图书集成/明伦汇编/宫闱典/第037卷 > 德宗王皇后
## 钦定古今图书集成/明伦汇编/宫闱典/第037卷 > 德宗王皇后

按《唐书后妃传》：“德宗昭德皇后王氏，本仕家，失其谱
系。帝为鲁王时，纳为嫔，生顺宗，尢见宠礼。既即位，册
号淑妃，赠其父遇扬州大都督，子姓姻出悉得官。贞
元三年，妃久疾，帝念之，遂立为皇后。册礼方讫而后
崩，群臣大临三日，帝七日释服。将葬，后母郕国郑夫
人请设奠，有诏：祭物无用寓欲祭，听之。于是宗室王”
大臣李晟、浑、瑊等皆祭，自发涂日日奠，终发引乃止。
葬靖陵，置令、丞如它陵台。立庙，奏《坤元》之舞，敕宰相
张延赏、柳浑等制乐曲。帝嫌文不工。李纾上谥册曰
“大行皇后”，帝又谓不典。并诏翰林学士吴通元改撰
册曰“咨后王氏。”然议者谓岑文本所上文德皇后册，
言皇后长孙氏为得礼。永贞元年，改祔崇陵。